(૩) ત્રીજી બાબત એ કે, સરકારે પોતે જ મેડિકલ સ્ટોર અને પેટ્રોલ પંપો પર જૂની નોટો લેવાનું ચાલું રાખ્યું. સરકારી કરવેરા ભરવામાં પણ જૂની નોટો ચાલશે તેવી જાહેરાતના પગલે લોકોએ સ્થાનિક વેરા જૂની નોટો દ્વારા ભર્યા. હાલ દેશમાં ૫૦ હજારથી વધુ પેટ્રોલ પંપો પર રોજના લાખો વાહનો કરોડો રૃપિયાનું પેટ્રોલ ભરાવે છે. ત્યારે આ પ્રવૃત્તિ બે મહિના સુધી ચાલે તો માત્ર પેટ્રોલ પંપો પર જ કરોડો રુપિયાનું કાળું નાણું ધોળું થઈ જશે એ તો કોઈએ વિચાર્યું જ નહીં ! મોટા વાહનોવાળા તો રોજનું હજાર રૃપિયાનું પેટ્રોલ ભરાવે છે. નોટબંધીમાં પણ દેશભરમાં દોડતી લાખો ટ્રકો રોકડેથી એ પણ જૂની નોટોથી ડીઝલ ભરાવતી હતી એટલે એકાદ લાખ કરોડ તો પેટ્રોલ પંપો પર જ આવી ગયા હતા !